ming030890/wiki-yue-high-quality huggingface dataset:
石春路

石春路（粵拼：sek6 ceon1 lou6，春正寫膥）係鋪滿石春嘅行人路，畀人除鞋赤腳行，石春刺激腳板底穴位，加強血液循環，有腳底按摩嘅效果。
石春路喺香港多數出現喺公園或者休憩地方。
石末龍治

石末龍治（1964年7月22號—）係日本足球員，司職守門員，效力過橫濱飛翼，及神戶勝利船。
現象學

現象學（Phenomenology）係哲學嘅其中一門學科，專門研究顯現喺人嘅意識入面嘅現象。
現袋

現袋係指男人著褲時，佢啲男性生殖器嘅輪廓透過條褲現晒形。
現袋嘅男人
同走光露出咗啲私人部位唔一樣，現袋嘅時候個男人係冇嘢外露過出嚟，只不過隔住條褲見到佢啲外性器官（即係條脧同膥袋）嘅輪廓。又一般嚟講，當男人就咁著泳褲顯現啲性器官輪廓，都係正常不過嘅事，唔算叫現袋。
現金

現金（粵音：jin6 gam1；英文：cash），廣東話又叫現錢，係指以實質方式存在嘅錢，包括銀紙同大餅等。相對於其他有價值嘅嘢，例如貴金屬、債券等等，現金算係比較方便流通嘅物品。

銀仔
一柞銀仔
内文：銀仔
銀仔喺經濟學定義係細小、平、又偏圓形嘅一嚿金屬或者塑膠，用嚟做錢。初時嘅銀仔多數都係用金同銀等嘅貴金屬整嘅，目的在於令到用嚟做錢嘅貴金屬重量有個易數嘅單位。但到咗今日，世界各大經濟體都有用銅等非貴金屬整嘅銀仔，而各經濟體都會用各種方式（自己掘或者進口）取得金屬，並且用呢啲金屬整一啲重量一致嘅銀仔。銀仔可以偽造，但喺人類史初期幫手創造一個錢嘅單位，令價值量度做起上嚟更容易，間接令銀行成為可能。打後阿基米德原理嘅發現令測試銀仔嘅重量同金屬純度更加容易，又令整假銀仔更難，促進咗銀仔嘅使用。
喺會用銀仔嘅經濟體當中，個銀仔用乜金屬造往往同佢面額有關：金最值錢，所以有金嘅銀仔最大面額，其次係銀，再落係銅。金幣往往俾人用嚟做大面額嘅交易，例如係政府消費等等；銀幣通常俾人用嚟做中等大細嘅交易，會俾人用嚟數稅、合同、同債嘅價值；而銅幣就係俾人攞嚟做日常生活嘅交易。呢個系統喺遠古印度經已存在，而中世紀嘅歐洲一路都用，連現代嘅經濟體都會用呢套「用物料分銀仔價值」嘅系統。

銀紙
内文：銀紙
銀紙係由銀行發行、用紙整嘅錢。一張銀紙上面通常會有個數字（面額）表示張紙值幾多錢（易數），可以攞嚟俾錢。喺要提升貨幣供應嗰時，央行會用機械大規模噉印銀紙出嚟。同銀仔相比，銀紙有好有唔好，例如係：
因為造料嘅關係，銀紙比較易爛，但同時又比較輕便易攜。
銀紙本身毫無價值－而銀仔因為用有價值嘅金屬造，所以就算啲人對隻貨幣失去信心，手上有大柞銀仔嘅人都可以（例如）熔咗啲銀仔佢，再用所得嘅金屬得到經濟價值（銀仔一定程度上算商品貨幣）；發行貨幣嘅組織可以任意噉印銀紙，所以政府梗會鍾意儲住柞金銀，等自己「手上有幾多價值」有個保障。
銀紙本身冇價值，比較容易造成經濟泡沫（指一件物品嘅價錢遠超佢本身價值），而當人對銀紙失去信心，開始要求「硬」啲嘅錢（例如銀仔）嗰時，就可能會造成「硬錢」供不應求，可以搞冧個經濟；事實係，喺銀紙使用早期，歐洲同美國嘅經濟專家都係因為呢個原因而對銀紙抱懷疑態度。
嚟自世界各地嘅銀紙；幅相係 2014 年影嘅。

投資考量
睇埋：Market liquidity
現錢可以話係 liquidity 最高嘅嘢，一個人揸住啲現錢，只要佢夠錢，就基本上實可以攞啲錢嚟換任何貨同服務，同時佢換嘢嘅過程唔會搞到佢啲現錢嘅價值無端端變咗。
現金發放計劃

現金發放計劃（英文：Cash Payout Scheme），俗稱$10,000計劃（國語讀做一萬元計劃，粵語讀做一萬蚊計劃），係香港政府喺2020年向年滿18歲嘅香港永久性居民一筆過發放10,000蚊港紙嘅計劃。

背景
財政司司長陳茂波喺2020年2月26號發表2020-21年度《財政預算案》，提出向每一位年滿18歲嘅香港永久性居民發放10,000蚊港紙，鼓勵本地消費同紓緩市民嘅經濟壓力。

申請安排
現金發放計劃喺2020年6月21號到12月31號接受登記，7月8號開始發放款項。
申請人可以經21間銀行嘅網上理財服務做登記，亦可以向銀行（唔包括虛擬銀行眾安銀行）或者香港郵政遞交書面登記表格。21間銀行包括：
中國銀行（香港）
交通銀行（香港）
東亞銀行
中信銀行（國際）
中國建設銀行（亞洲）
集友銀行
創興銀行
現象

現象（phenomenon）係指各種可以觀察得到嘅事，可以分做自然（即係自然現象）同人為（譬如社會現象）兩大類型。
現象主義

現象主義（英文：phenomenalism）係種形而上學同知識論相關觀點。
現象主義主張，外界物體唔可以肯定存在，頂攏可以描述做「感官感知到嘅嘢」。
現貨市場

現貨市場（英文：spot market），又有叫現金市場（cash market）係指金融市場當中「啲金融工具同商品即買即收貨（指喺兩個工作日內交貨）」嗰一橛，通過交易所做定櫃檯買賣都得。
呢種做法相對於「講好咗個價同交收日期，到時再交錢交貨」嘅期貨。
簡體字

廣義上嘅簡體字，係指簡筆字，又叫「省文」、「略字」，係自古流傳嘅簡筆俗字、簡筆異體字。係漢字傳統嘅一部分。
狹義上嘅簡體字，係指有官方標準嘅簡筆字，相對於傳統漢字。
簡化字，係中華人民共和國喺1960年代以來推行嘅漢字標準，目前係中國大陸同星加坡嘅官方文字。
二簡字，中華人民共和國喺1977年12月20號提出嘅方案。
第一批簡體字表，1934年中華民國頒佈。
星加坡漢字，1969年到1976年用嘅《簡體字表》。
日本新字體，日本頒行嘅簡筆字標準。
簽名

簽名，又叫簽署、簽字（讀做簽紙），係由一個人親手寫出自己個名落份文件度，代表自己同意，好多場合簽名都有法律效力。加埋印章嘅簽名就叫簽章。
簽名通常有特定嘅式樣，寫得比較潦，其他人好難去模仿。
簡鼻亞目

簡鼻亞目（Haplorrhini）係哺乳綱靈長目嘅亞目，細分做跗猴型下目同類人猿下目兩個下目。
簧風琴

簧風琴（Pump organ）係種鍵盤樂器，亦係風琴嘅一種，靠振動簧片去發聲。
簡迪

簡迪（粵拼：gaan2 dik6，法文：N'Golo Kanté，1991年3月29號—）係一個男足球員，佢嚟自法國巴黎，踢中場，喺2012年正式出道。

葳蕤史
呢節要加長。
簡頭圍遊樂場

簡頭圍遊樂場（英文：Kan Tau Wai Playground）係香港一公園同遊樂場，喺新界打鼓嶺坪輋路簡頭圍村。行政上歸北區。設施有籃球場。場就近邊境禁區。
相馬崇人

相馬崇人（1981年12月10號—）係日本足球員，司職後衞，效力過東京綠茵，浦和紅鑽，CS Marítimo，FC Energie Cottbus，及神戶勝利船。
相馬康一

相馬康一 ，係日本嘅一個男配音員。

配音作品一覽
呢個表唔完整，歡迎加料。
相馬勇紀

相馬勇紀（1997年2月25號—）係日本足球員，打中場位置，效力名古屋鯨魚。
相馬直樹

相馬直樹（1971年7月19號—）係日本足球員，司職中場，日本足球代表隊前成員。

日本足球代表隊
相馬直樹喺1995年到1999年間爲日本隊出場58次，入咗4球。佢代表日本參加過1998年FIFA世界盃。
社會階層

社會階層（粵拼：se5 wui5 gaai1 cang4，英文：social class），係社會科學同政治理論嘅一組概念，佢將人分成一組組等級嘅社會類別，最常見嘅分法係上層、中層同下層。
社會達爾文主義

社會達爾文主義（Social Darwinism）係喺 19 世紀後期盛行於歐洲同美國嘅思想，主張物競天擇嘅概念表明咗大自然係弱肉強食嘅，所以人類社會都理應要係弱肉強食。不過呢種思想喺廿世紀初至中期衰落。
社會規範

社會規範係社會學入面認為每個人都要遵守嘅標準，好多時都係建基喺道德倫理，亦會受到風俗、宗教同法律因素影響。
社會融入

社會融入（英文：social integration）係指新住民同少數族群融入當地社會結構嘅過程。
社會選擇理論

社會選擇理論（social choice theory）係社會科學上嘅一套理論框架，重點在於分析個人層面嘅嘢（個人嘅意見或者喜好呀噉）點樣結合埋一齊形成社會層面嘅現象（例如一大班人都具有某個喜好嗰陣，會發生乜嘢事）。呢啲分析喺政治學同經濟學等嘅領域上都有用。
社會認知

社會認知（英文：social cognition）喺心理學上泛指人同人喺社交情境下用到嘅認知功能，簡單例子有「由對方嘅行為判斷對方嘅性格」所涉及嘅認知過程。
社會運動

社會運動，簡稱社運，係社會入面有一班人用建制外嘅策略，去改變現有建制，嚟推動或者阻止社會變革。

行動
通常人民有下面幾種社運方法，向政府表達強烈信息。
簽名運動，或民間公民投票。
遊行示威。
罷工罷市罷課。
佔領街道同貼大字報等。
再嚴重就係革命邊緣，暴動等：如列寧革命暴力、意大利向羅馬進軍。
社會聯合媒體

社會聯合媒體（United Social Press）係一個喺2013年由一班自由攝影師創立嘅網絡媒體，曾經有自己嘅網站，現時主要以Facebook為主要發佈嘅平台，亦有喺輔仁媒體等其他網上新聞平台發佈採訪，Facebook有超過12萬個追蹤者。

爭議
社會聯合媒體曾經被中國中央電視台，香港警察等組織盜用圖片，引起咗一啲爭議。

被中國中央電視台Facebook盜用相片
喺2019年12月5號，中國中央電視台Facebook專頁發佈咗一個表揚香港警察嘅帖，當中盜用咗社會聯合媒體一張喺11月2號拍攝嘅相。社會聯合媒體指，照片本來係講兩個警察戴唔切防毒面罩，吸入同僚發射嘅催淚彈，但中國中央電視台就誤導讀者理解為警察捱夜加班食飯盒嘅苦況。社會聯合媒體批評，中國中央電視台盜用照片揑造事實，對佢哋嘅中立、專業形象造成負面影響，嚴重破壞佢哋嘅信譽，更造成有關攝影師嘅精神困擾。有網民亦批評，呢件事反映中共從來無知識產權嘅概念，而且知法犯法，同埋香港人平日生活咁忙，食飯盒唔係咩一回事。

被香港警察Facebook盜用相片
喺2019年12月27號，香港警察發佈咗一個以「君子所見無不善」為題嘅帖，當中其中一張相係由社會聯合媒體嘅攝影師所拍攝，香港警察喺用呢張相之前無查證或者尋求許可。社會聯合媒體批評，香港警察多次以『黑記』政府記者而且惡意對待，記者被直射胡椒、被警員推撞、警棍所傷，而家仲要侵犯其他人嘅知識產權，唔係君子所為。不過，香港警察回應事件嘅時候就只係話呢啲係公平使用，並無向社會聯合媒體道歉。
社會行為

社會行為（粵拼：se5 wui2 hang4 wai4；英文：social behavior）喺動物行為上係指屬同一個物種嘅唔同動物個體之間喺行為上嘅互動。廣義上可以包埋動物以外嘅「同一個物種嘅個體之間行為互動」。

社會性
内文：社會性
如果話一種物種有社會性（sociality），即係話呢個物種啲個體普遍都有社會行為，會形成複雜嘅群落，好似係包括人類在內嘅多種靈長目動物、狼同狗以及係蜜蜂等好多種動物都或多或少噉有社會性；而對於呢啲社會行為嘅研究同分析好多時都會用到博弈論（睇埋進化博弈論）上嘅思考。

例子
睇埋：社會生物學
成羣打獵：指同一個物種嘅唔同個體合作（指大家一齊做出對大家都有利嘅行動），嘗試殺死單獨行動嗰陣殺唔到嘅大型獵物；例如狼就係噉，狼單獨行事嗰時頂櫳淨係會殺到兔仔等嘅細隻獵物或者食腐肉，但佢哋成羣噉上嗰時就可以彼此之間互相協調，例如其中兩隻狼負責追趕啲獵物，另外幾隻就喺啲獵物嘅逃生路線嗰度伏啲獵物，而佢哋噉樣做就會殺到好似駝鹿噉嘅大型獵物（成年駝鹿身長閒閒地係狼嘅兩倍）。除咗狼之外，成羣打獵呢種行為喺獅子同人身上都可以睇得到。
攻擊性：指一隻動物個體對第啲個體造成傷害嘅行為；响最直接嗰種情況當中，攻擊係物理性嘅，涉及攻擊方用自己嘅肌肉施力喺對方嘅身上，令對方受傷，即係例如「一拳打爆對方塊面」噉；攻擊性唔一定係想攞對方命或者想對對方造成嚴重傷害嘅，例如好多動物物種嘅公都會喺啲乸面前打交，打贏咗嘅公隻乸就會鍾意佢，令佢得到交配嘅機會，不過喺呢個過程當中啲公通常都唔會想攞對手嘅命或者對對手造成永久性嘅傷害。
求偶：最基本上係指動物當中搵對象交配嘅過程，例如响孔雀當中，啲孔雀公會開屏嚟吸引啲乸，而啲乸通常都會想揀開起屏上嚟最大最靚嘅公做交配嘅對象。喺某啲物種嘅動物裏面，求偶可以涉及好複雜同儀式性嘅行為。
田尻

田尻（たじり）係日本大阪府南部嘅城，人口有8千5百。
田家炳星

田家炳星（2886 Tinkaping），即係小行星2886，係太陽系小行星帶嘅一粒小行星，喺1965年12月20號發現。
呢粒星個名係紀念香港生意人田家炳，亦係頭一粒用香港人命名嘅小行星。
田寮區

田寮區（粵拼：tin4 liu4 keoi1）係台灣高雄市嘅一個市轄區。
田寶

田寶村，多處。
田寶 (男高音)，出身自中國湖北蘄春嘅男高音歌唱家。
田家庵區

田家庵區係中國安徽淮南一個市轄區，總面積239平方公里，人口50萬。
田家炳

尊貴嘅田家炳博士，GBM，MBE（英文：Tin Ka-ping，1919年11月20號—2018年7月10號），係香港企業家同慈善家。佢係客家人，喺廣東梅州大埔縣出世。

生平
1935年，田輟學從商，建立茶陽瓷土公司，成為越南最大嘅瓷土供應商。1939年，日本佔領汕頭，佢轉去印尼從事樹膠工業。1958年，為咗避印尼排華，又想俾細路接受中華文化，佢舉家移居香港。創立「田氏塑膠廠」，後成立「田氏化工」，專生產塑膠薄膜同人造皮革。1990年後，先後喺廣東東莞同廣州設廠。
田家炳做好多善事，特別注重教育，喺大中華地區好多地方佢都有份捐錢支持教育事業。
2018年7月10號朝早，田家炳與世長辭，享年98歲。
田尻健

田尻健（1993年6月11號—）係日本足球員，司職守門員，效力大阪飛腳。
球場

香港中環舊時有笪地方叫「打波地」，係打木球嘅場地。
皆因「波」喺粵語其中一個意思係𢆡，所以坊間俚語會用「波地」比喻女人嘅身材。
球狀星團

球狀星團係種星團，由一堆恆星被萬有引力束縛埋一齊，形成球形。
球童 (足球進場)

呢篇球童 (足球進場)係同足球有啦掕嘅楔位文章，重未搞掂嘅。麻煩你幫手補充佢嘅內容。
球場郡

球場郡（韓文：구장군／球場郡 Kujang gun */?）係朝鮮民主主義人民共和國平安北道一郡。
球果葶藶

球果葶藶（學名：Draba glomerata）係十字花科葶藶屬下嘅一個種。
球狀乳牛

球狀乳牛（粵音：kau4 zong6 jyu5 ngau4；英文：spherical cow）係一個暗喻，源於理論物理學，講緊科學上用嘅簡化數學模型。

背景
有人喺度計數，想計出（例如）人造衛星點圍住地球轉。佢將地球想像做一個橢球－但地球其實只係「大致上呈橢球形」。
睇埋：科學理論、理想化同近似值
要郁手做科學研究嗰陣，科學家基本上實會做一啲概念上嘅簡化（理想化；idealization）。舉個例說明，地球查實唔係完美嘅球體，亦唔係完美嘅橢球（橢球簡單講即係撳扁咗嘅球體）－就噉用常識諗都知，地球表面有好多山同海，反映咗地表有好多凹凹凸凸位，而第啲行星都係同樣嘅道理；但係响現實科研當中，研究者郁手計數嗰時成日都會將地球當正係個波噉分析，好似附圖幅 gif 噉。呢個理想化嘅假設－
會令計算結果同實際結果唔完美 100% 吻合；但同時
又可以令啲數冇咁難計；
噉想像而家用咗理想化假設。如果最後計算結果離實際結果唔係太遠－例如計算得出嘅預估衛星軌道同最後睇到嘅實際軌道淨係相差咗 6990100000000000000♠1×10−10 % 咁少，噉理想化假設整體上依然係有利嘅，可以幫研究者慳返好多時間心機。
有關用理想化計數嘅例子，亦可以睇吓剛體假設：力學同工程學成日當啲物件係剛體－即係假設啲物件好硬淨唔會變形，計數嗰陣完全唔考慮啲物件有冇可能變形；呢個假設一般畀人覺得算係相對合理，因為（例如）啲機械正常運作嗰陣，好少可會真係遇上勁到令佢哋啲機件變形嘅力。

故仔
「地球大致上係個波。」
「啲機件大致上係剛體，永遠唔會變形。」
「我哋大致上係球狀乳牛。」（圖中嗰段芬蘭文嘅意思）
科學家做研究嗰陣，幾乎實會做啲簡化假設。有陣時可能會出現一個情況：有位科學家計數嗰陣做咗啲假設，但佢嘅同行覺得啲假設簡化得滯，搞到啲同行質疑「喂，你呢份研究啲假設咁簡化，計到嗰啲結果係咪真係描述到現實㗎？」。
有見及此，有評論家就講咗個噉嘅故仔（原文係英文，下面係粵譯）：
「
有一日，有個農夫留意到佢啲乳牛生產奶嘅能力唔夠高，所以就走咗去間大學度搵啲學者幫手諗計。間大學集合咗班嚟自唔同領域嘅教授，由一位理論物理學家做領袖，用咗成兩個禮拜嘅時間喺農場度做深入嘅調查。班學者跟住就返去大學度，手上啲筆記簿嘜低咗大量嘅數據，而寫報告嘅重任就交咗畀研究團隊嘅領袖。冇幾耐之後，嗰位物理學家返農場同個農夫講：『我搵到答案喇，但如果要用呢個答案，就要假設啲乳牛係存在喺真空入面嘅球體先得』。

」
個故仔有唔少變種，例如可能話有個學者想研究點樣令農場啲雞生多啲蛋，做法係「首先，假設啲雞冚唪唥都係球體...」。
呢拃故仔成功引到唔少人笑，打後畀人攞咗去廣傳，用嚟諷刺第啲科學領域上出現嘅「啲假設簡化得滯」情況。到咗廿一世紀初，球狀乳牛係科學界一個幾出名嘅笑話。
球在你腳下

球在你腳下 (英文: World at Your Feet) 係一套由新加坡新傳媒私人有限公司製播嘅電視劇，喺2014年首播，主題環繞足球同2014年世界盃。
球座標

球座標係三維嘅極座標，由半徑同兩個角度組成。通常用表示，當中係半徑、係方位角、係天頂角。數學、物理學同天文學入面嘅定義會有少少唔同。
百事公司

百事公司（英文：PepsiCo）係一間總部設喺美國嘅跨國飲品廠商。獨立生產嘅產品有百事可樂、七喜、美年達。
百事音樂風雲榜

《百事音樂風雲榜》（英文：Pepsi Music Chart）係一張群星合輯，呢張唱片係索尼音樂響2004年12月17號發行。全部內容包括2003年到2004年嘅華語排行冠軍曲。
百事超人

《百事超人》（英文：Pepsiman；日文：ペプシマン(Pepushiman)）係一隻好出名嘅廣告遊戲，1999年3月4好出版，原理係俾玩家控制百事超人一路全速衝刺一路執環境入面嘅一權權百事可樂。
白龍

白龍係南漢皇帝劉龑嘅第二個年號，相當於公元925年到928年，前後總共4年。
百乘王朝

百乘王朝係印度一個王朝，約莫公元前2世紀到前1世紀立國，前30年消滅甘華王朝，約莫2世紀分裂而亡國。
百份之五國家

百份之五國家，原名 The Nation of Gods and Earths，多數叫 Five-Percent Nation，係Nation of Islam（簡稱 NOI）嘅一個分支，喺紐約黑人社群入面有好多信徒嘅一個宗教。

創辦經過
百份之五國家創辦人Clarence 13X
Nation of Islam創辦人法爾德（W.D. Fard）喺1934年出過一篇文，叫「失而復得嘅穆斯林訓誡二（Lost and Found Moslem Lesson#2）」，法爾德喺篇文入面話：地球上百份之八十五嘅人係野蠻愚眛、食毒化動物、甘於做腐化心靈同權力奴隸嘅人；另外百份之十嘅人係奴役窮人，妄稱上帝係大話，以為上帝只係一個神話；最後百份之五嘅人係窮但正直嘅導師，知道上帝係至高無上嘅亞洲黑人。Nation of Islam一個叫Clarence 13X（原名 Clarence Jowars Smith）就拎住呢幾句話，成立咗百份之五國家
。

傳播
1969年創辦人Clarence 13X畀人鎗殺，到而家都未破案，百份之五國家因為咁就無人帶頭，之後開始自由發展，只要啲人覺得教義啱自己，就可以隨便加入。
1970年代，百份之五國家喺美國東北部黑人地下社群好有影響力，佢同多數伊斯蘭教唔同，無話一定要點樣着衫或者生活誡律。

教義
百份之五國家認為，黑人係世俗上帝，佢哋認為白人係魔鬼。
創辦人Clarence 13X有一套宇宙理論，認為宇宙要用至高無上嘅字母同數學去解釋，根據佢講，紐約嘅哈林區即係等如麥加，而布碌侖就係麥地那。
百份百餐廳

百份百餐廳（Cafe 100%）係亞洲國際餐飲集團嘅連鎖港式茶餐廳，由柯鎮平創辦，喺香港同加拿大合共有41間分店。喺一啲宣傳稿同官方網站入面，佢哋提到「百份百」入面嘅「份」字，特登以「人」為部首，凸顯餐廳「以人為本」嘅理念。
佢哋比較有名氣嘅菜式包括咖喱牛坑腩、銀芽肉絲脆麵等。

分店
一共42間分店。

香港島
小西灣藍灣廣場地下 16 號舖
筲箕灣愛東商場地下 13 號舖
香港仔香港仔中心地下6A號鋪
鴨脷洲邨停車場大樓地下9號舖
（分店數目同地方可能同現實有少少差別，希望各位打手可以更改錯誤地方。）

香港反送中運動
喺香港反送中運動期間，有網民指餐廳母公司嘅老闆柯鎮平叫人唔好去遊行，而且自己亦支持警察，加上柯鎮平本身亦曾經做過親中派加拿大卡城潮州商會榮譽主席。所以，有啲黃色經濟圈嘅支持者將百份百餐廳視作藍店。

欠佳衛生情況
佢哋嘅餐廳衛生情況唔止一次被唔同媒體報道有問題。
2020年5月，佢哋被報道賣畀客人嘅湯入面有幾隻曱甴屍體。
2021年11月，佢哋喺石硤尾嘅分店被揭發有多隻老鼠出沒，有老鼠爬上餐檯大覺瞓，有啲就爬上窗框伸展筋骨，有啲老鼠連窗簾位都唔放過。而且呢啲老鼠唔怕人，就算有人打開閃光燈近距離拍攝，老鼠都無大反應或逃走。
百事侵略者

《百事侵略者》（英文：Pepsi Invaders）係一隻由雅達利開發、可口可樂公司喺1983年雅達利2600平臺到發行嘅固定射擊遊戲，係1978年遊戲《太空侵略者》雅達利2600版嘅重製版本。玩家要操控喺螢幕底部嘅雷射砲射低上邊入侵嘅敵人，而啲敵人就包括串出「百事」（Pepsi）嘅英文字母。玩家有三分鐘嘅時間限制，不過有無限條命。
《百事侵略者》被稱為廣告遊戲嘅早期代表作。可口可樂公司喺1983年嘅銷售會議將呢個作品送畀公司高層，希望可以提高士氣，不過大部分人因為無興趣無接受到贈品。本作以雅達利2600平臺上最稀有嘅遊戲聞名，據稱發行量只有125份，歷來喺各種線上拍賣網站到都賣到好價錢。

概要
《百事侵略者》遊戲畫面截圖
《百事侵略者》係隻固定射擊遊戲，係1978年遊戲《太空侵略者》雅達利2600版嘅重製版本。玩家要操控喺螢幕底部嘅雷射砲射低上邊入侵嘅敵人，原著入面每行6個外星人改咗做P、E、P、S、I五個英文字母（「百事」嘅英文名）再加一個作著嘅外星人；另外，喺螢幕頂部郁嘅太空船都改咗做百事嘅 logo。原著入面玩家無時間限制，但係有接關次數嘅限制；喺本作入面，玩家有三分鐘嘅時間限制，不過有無限條命。玩完之後，螢幕上邊會顯示「COKE WINS」（可樂贏咗）。另外，地面嘅顏色亦都改咗做可口可樂嘅顏色。
由於《太空侵略者》雅達利2600版嘅移植人員 Rick Maurer 因為金錢問題離職，雅達利將《百事侵略者》嘅開發工作交咗畀 Christopher Omarzu。可口可樂公司喺1983年嘅銷售會議到送咗本作再加部雅達利2600主機畀與會嘅125位公司高層，希望可以提升士氣，不過大部分人因為無興趣無接受到贈品。
開發人員 Omarzu 本人曾經嗌錯咗隻 game 做《可樂贏咗》（Coke Wins）同《可樂侵略者》（Coke Invaders），廣為流傳。

評價同影響
作家 Matthew S. Eastin 話《百事侵略者》係「廣告遊戲」（advergame）嘅早期代表作，而且佢攻擊競爭對手嘅意味大過廣告意義。《衛報》將《百事侵略者》納入最佳植入式廣告電子遊戲清單入面，亦都認為係廣告遊戲嘅早期代表作，又話係「惡作劇」式嘅行銷手法；《PC Format》就認為呢個行銷策略好明智，又將佢同真人騷《誰是接班人》做比較；《Retro Gamer》就批評本作嘅敵人唔識好似原作《太空侵略者》咁向下郁。
《百事侵略者》嘅卡帶係黑色，無外部包裝；因為係專為參與1983年銷售會議嘅公司高層製作，本作嘅發行量據講只有125份。《百事侵略者》依家已經成為電子遊戲收藏家眼中炙手可熱嘅目標，喺eBay試過賣到1,825美元嘅高價。
皇家特工：金圈子

《皇家特工：金圈子》（英文：Kingsman: The Golden Circle）係一套2017年上畫嘅英國、美國合拍電影，係《皇家特工：間諜密令》嘅續集。套戲由馬菲域肯執導，哥連費夫、茱莉安摩亞、荷爾芭莉、卓寧泰坦、謝夫布烈治、泰隆艾格頓、馬克斯特朗、艾頓莊主演。
皇家社會

皇家蘇斯達（西班牙文：Real Sociedad de Fútbol，意思係  ｢皇家社會足球｣）係一間位於西班牙巴斯克地區嘅聖塞瓦斯蒂安嘅足球會，係西班牙甲組足球聯賽嘅球隊之一。喺1909年9月17號成立，以阿諾埃塔運動場為主場，可容納32,000人。
皇家蘇斯達早喺1928年就已經踼緊西甲聯賽，係西甲首批聯賽球隊之一，第一屆攞到聯賽第四名。球會史上最佳成績就喺80年代兩奪聯賽冠軍，近年皇家蘇斯達簽入多名優質外援，協助佢喺2002-2003賽季成為咗聯賽亞軍。但喺2006-2007賽季只係名列西甲聯賽第19位，要降班。經過三個賽季嘅努力後，喺2009-2010賽季攞到西班牙乙組足球聯賽冠軍，再次升班西甲。
皇家橡站

皇家橡站（英文：Royal Oak tube station）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦西敏市。
皇家特工：間諜密令

《皇家特工：間諜密令》（英文：Kingsman: The Secret Service）係一套喺2014年上畫嘅美國同英國合拍嘅喜劇動作片，由Shawn Adam Levy執導，Jane Goldman編劇。

卡士
Colin Firth飾演Harry Hart / Galahad，皇家頂尖特工之一，代號嚟自圓桌武士之一Galahad，係Eggsy生父生前嘅同事兼好友。為咗彌補Eggsy，教導佢好多知識並比機會佢成為皇家特工。
Samuel L. Jackson飾演Richmond Valentine，億萬富豪同埋慈善家，諗法激進，認為人類係導致大自然危害嘅根本，而開始計謀著一連串清除人類嘅詭計。佢好驚血，一見到就嘔。
Mark Strong飾演Merlin，皇家幕後要員，代號嚟自巫師梅林，擔任訓練各個候選人嘅考官。
Taron Egerton飾演Gary "Eggsy" Unwin，資賦優異嘅少年，阿爸因公殉職後，阿媽就同一個幫派大佬一齊，後父對佢好差，因此變得自暴自棄。後來喺面臨牢獄之災嘅時候，及時向皇家求救，因緣際會下識咗哈利，並展開成為頂尖特工嘅測驗。
皇家約旦航空

皇家約旦航空（Royal Jordanian）係約旦一間航空公司。總部喺約旦首都安曼。主要基地喺安曼阿麗亞王后國際機場，國際航線覆蓋四大洲。

機隊
空中巴士A319
空中巴士A321-200
波音787-8
Embraer 175
空中巴士A310-300F
截至2020年5月，皇家約旦航空機隊平均機齡係9.6年。
截至2019年12月，皇家約旦航空機隊如下：
皇家約旦航空機隊
皇家舞蹈學院

皇家舞蹈學院（法文：Académie Royale de Danse）係由法國嘅路易十四（Louis XIV）喺 1661 年3月建立嘅舞蹈學院，對芭蕾舞嘅發展好重要。
約翰羅拔士

約翰羅拔士（英文：John Glover Roberts, Jr.，1955年1月27號—），家陣美國最高法院第十七位首席大法官。喺2005年開始做，原本由小布殊總統提名接替Sandra Day O'Connor，但首席大法官William Rehnquist喺聽證會之前死咗，布殊改提名Roberts為首席大法官。之前做過巡迴法庭法官。
約翰米基爾

約翰米基爾（John Michael Nchekwube Obinna，1987年4月22號—）係尼日利亞足球員，踢緊土超球隊特拉布宗，打防守中場。
約翰范赫斯特

建議約翰范赫斯特按照原文發音改名做約翰范許斯特。 請睇下相關討論同提議緊嘅相關指引。
約翰范赫斯特
（荷蘭文：Johan van Hulst，荷蘭文讀音： [ˈjoːɦɑn vɑn ɦʏlst]；1911年1月28號—2018年3月22號）係荷蘭嘅主管、大學教授同作家、棋手、政治人，阿姆斯特丹人。佢曾經喺1940年代救過600位因避開納粹分子屠殺嗰600位細路先至出名。
范赫斯特喺2018年3月22號喺阿姆斯特丹死咗，終年107歲。最初佢嘅死訊冇被發佈，直到同年3月底荷蘭議會結束之後先至對外公佈。
約翰衛斯理

約翰衛斯理（英文：John Wesley，1703年6月17號—1791年3月2號）係英國聖公會神職人員，創辦衛理公會（又叫循道公會）。
約翰連儂

約翰連儂（John Lennon，1940年10月9號—1980年12月8號）係英國男歌手、詞曲作家同和平活動家。佢喺英國利物浦出世，披頭四結他手同埋主音歌手，披頭四嘅歌大部份都係佢同保羅麥卡尼作嘅。
連儂喺利物浦出世長大，喺青少年時期參加咗噪音爵士樂熱潮；佢嘅第一支樂團「採石工人」（the Quarrymen）喺1956年組成，1960年改叫披頭四。披頭四1970年解散後，佢開始咗自己嘅個人職業生涯，發行咗受好評嘅專輯《John Lennon/Plastic Ono Band》同埋《Imagine》，以及標誌性嘅歌曲例如《Give Peace a Chance》、《Working Class Hero》同埋《Imagine》。1969年同小野洋子結婚後，佢將自己個名改成約翰·小野·連儂。1975年，連儂作樂壇隱退，喺屋企照顧細仔西恩。1980年，佢同小野出嘅新專輯《Double Fantasy》復出，專輯推出三個禮拜之後喺美國紐約俾人殺咗。
連儂喺佢嘅音樂、寫作、畫畫、影片同採訪中展現咗佢反叛嘅天性同尖酸嘅幽默。佢因爲參與政治同和平運動而受到爭議。1971年，佢移民美國紐約。係嗰度，連儂對越戰嘅批評令理察·尼克遜政府長期試圖將佢驅逐出境。而佢嘅一啲歌被反戰運動同60年代反文化運動視為聖歌。
截至2012年，連儂嘅個人專輯係美國嘅銷量超過咗1400萬。作為創作者或演唱者，佢參與咗25首告示牌百強單曲榜冠軍單曲。2002年，佢喺BBC嘅「最偉大嘅100個英國人」榜單中被民眾票選為第8位。2008年，《滾石》雜誌將佢選為「史上最偉大嘅歌手」第5位。佢死咗後於1987年進入詞曲作者名人堂（Songwriters Hall of Fame），重兩次進入搖滾名人堂，分別係1988年以披頭四成員身份同係1994年以個人身份入選。
約翰艾萊斯

約翰·艾萊斯（英文：John Aloisi，1976年2月5號—）係意大利裔澳洲足球員，打前鋒，目前打緊國內球會悉尼FC。
約翰·艾萊斯曾經效力過阿德萊德城、標準列治、皇家安特衛普、克雷莫納、樸茨茅夫、高雲地利、奧沙辛拿同埋艾拉維斯。
佢亦係澳洲足球代表隊常客，曾經出席2006年FIFA世界盃同埋2007年亞洲盃足球賽。
約翰連儂搵我笨

《約翰連儂搵我笨》係套法國嘅電影，喺2003年上畫。片長105 分鐘。
約翰遜

約翰遜，非官方譯名嘅全名係亞歷山大·鮑里斯·廸輝符·約翰遜（英文：Alexander Boris de Pfeffel Johnson，1964年6月19號—），係英國政治人，前任英國首相兼代理保守黨黨魁。佢又做過英國外相（英文：Secretary of State for Foreign and Commonwealth Affairs）同大倫敦市長。

早年
約翰遜喺紐約市出世，父母係英國人，所以佢同時有英國同美國國籍。佢父親史丹利．莊臣（英文：Stanley Johnson (writer)）亦做過英國國會議員。佢有個細佬叫祖瑟夫。
後生嘅時候，佢讀過伊頓公學同牛津大學，之後去咗做記者。

政治生涯
2001年大選，佢接替諗住退休嘅夏舜霆，參選牛津郡 Henley 選區，成功當選，入咗國會。2005年連任成功。
2008年5月1號，佢擊敗英國工黨候選人Ken Livingstone當選大倫敦市長，做咗大倫敦市長之後辭任國會議員。2012年再擊敗Ken Livingstone連任。2016年，佢決定轉戰英國國會議員，經補選上任國會議員，同年卸任大倫敦市長。
2016年英國脫離歐盟公投之後，本身支持脫歐嘅佢有打算爭做下任黨魁兼首相，但最後冇去選。同年7月，接任首相嘅文翠珊委任佢做外相，到2018年7月辭職。
2019年，文翠珊辭任保守黨黨魁，佢再參選黨魁，7月23號佢攞到黨內六成六選票當選，第二日上任首相。
2020年，約翰遜喺3月尾證實確診武漢肺炎（COVID-19），4月5號病情轉趨嚴重，入咗聖湯馬斯醫院（St Thomas' Hospital）深切治療部，後嚟病情好轉，喺9號轉普通病房，之後喺12號康復出院到鄉郊官邸休養。
2022年7月7號宣佈會喺保守黨選出新黨魁之後離任首相。到9月6號，佢將首相個位交畀新黨魁卓慧思。

譯名
根據英國駐香港總領事館公佈嘅正式漢化譯名，係少數沿用稍為偏向北方話嘅譯名「約翰遜」（粵拼：joek3 hon6 seon3）。但係無論如何，「約翰遜」三個字，就係佢成個名嘅漢化專譯，並唔應該夾硬塞個「鮑里斯」落去變成「鮑里斯·約翰遜」，等於Ed Miliband係「文立彬」而唔係「愛德·文立彬」，David Miliband係「文禮彬」而唔係「大衛·文禮彬」，Tony Blair係「貝理雅」而唔係「東尼·貝理雅」。
有英國華文報紙使用「莊漢生」，但根據領事館資料為前內政大臣 Alan Johnson 嘅正式漢化譯名。
另一方面，中國大陸譯鮑里斯·約翰遜，臺灣譯鮑里斯·強森，都係冇跟官方譯名、無視名從主人嘅譯法。
約翰遜二次內閣

約翰遜二次內閣，喺2019年12月16號上任，接替約翰遜一次內閣。
內閣合影 (2022)
2019年底，約翰遜解散國會，成功選回多數派內閣。
雖然成功達致有協議脫歐，但約翰遜二次內閣受疫情影響，後來更加有顧問甚至閣員爆出不遵守防疫措施嘅醜聞，最終引發辭職潮不可收拾，2022年約翰遜被迫辭職。保守黨選出卓慧思繼任組閣。
羅拔卑利

羅拔卑利（粵拼：lo4 bat6 bei1 lei6，英文：Sir Robert Peel，1788年2月5號—1850年7月2號）係個英國首相同英國保守黨嘅創辦人，喺英國布力般出世。
羅拔唐尼

羅拔唐尼（Robert Downey Jr.，1965年4月4號—）係個猶太裔美國演員同歌手，喺紐約市曼克頓出世，同姐姐艾莉森喺格林威治村長大。
羅拔圖克勞迪奧

羅拔圖克勞迪奧（Roberto Cláudio；1975年8月15號—）係巴西嘅政治人同醫生。2011年到2012年間做塞阿拉州立法會議長，2012年升級做福塔雷薩市市長。
維特里烏斯

維特里烏斯（Vitellius，15年9月24號—69年12月22號）係羅馬帝國皇帝，69年在位，在位得嗰8個幾月。
維珍尼亞理工大學校園槍擊案

維珍尼亞理工大學校園槍擊案係響2007年4月16號喺美國維珍尼亞理工學院暨州立大學發生嘅兩單槍擊事件，連同疑兇在內，總共有 33 個人死咗，並且造成最少24人受傷。哩單係美國史上死得人最多嘅校園槍擊案，亦都係美國史上最嚴重針對平民嘅槍擊案。
當局確認槍擊案嘅疑兇係南韓裔學生趙承熙（韓文：조승희；英文：Cho Seung-hui）。佢係美國永久居民，喺維珍尼亞理工大學讀緊第四年，主修英文。喺第二次槍擊之後，佢自殺身亡。
維特河

維特河係白俄羅斯一條河，屬普里皮亞季河嘅左支流，由戈梅利州負責管轄，河道全長70公里，流域面積991平方公里，每年十二月至翌年三月結冰。
維珍尼亞灘

維珍尼亞灘（英文：Virginia Beach），係美國維珍尼亞州最大城，住咗45萬人。
維特波省

維特波省（粵音：wai4 dak6 bo1 saang2，意大利文：Provincia di Viterbo）係喺意大利拉素嘅一個省。面積加埋3,621平方公里，2005年有299,830人喺呢度住緊。佢嘅首府係維特波。
維珍尼亞州

維珍尼亞州（英文：Virginia），簡稱維州，係美國東岸一個州，亦都係美國開國十三州其中一個，首府列治文。
佢仲係中央情報局總部嘅所在地。
維基同享有多媒體嘅嘢：Virginia
維珍尼亞大學

維珍尼亞大學（英文：University of Virginia，UVA）係美國維珍尼亞州一間公立大學。
維特魯威

馬爾庫斯•維特魯威•波利奧（Marcus Vitruvius Pollio，約莫西元前80年或者前70年-約莫西元前25年）係古羅馬忌作家、畫則師同埋工程師，其創作時期向西元前1世紀，其生平不詳，連其名馬爾庫斯同埋姓波利奧亦都不過係由伐溫提努斯（Cetius Faventinus）提過，其生平年代主要係根據其作品確定忌。
渠出世嗰時係羅馬忌自由民，可能向坎帕尼亞出世，曾經向凱撒忌軍隊入邊服過役，向西班牙同高盧駐軍，可能係軍隊忌工程師，整攻城忌機械。後來由羅馬帝國皇帝奧古斯都直接畀養老金，生前可能毋係好出名。
渠寫咗一本《建築十書》，重獻畀奧古斯都，爾本書係一本用拉丁文寫忌關於建築忌論著，係而今西方古時候唯一一本建築書，我等不過係由渠爾部書先知渠係一個則師，嗰時羅馬帝國向不列顛島忌總督曾經提到渠為連接管道設計咗管徑標準。唯一渠自己講忌由他起忌建築是法諾鎮忌會堂，之不過而今經已一尐痕跡都無留低。
最等渠出名忌重係其《建築十書》，渠向書入邊為建築設計咗三個主要標準：持久、有用、靚（firmitas, utilitas, venustas）。
維珍妮亞麥臣

維珍妮亞麥臣（粵拼：wai4 zan1 nei4 aa3 mak6 san4，英文：Virginia Madsen，1961年9月11號—）係個美國女演員同模特兒。佢喺1983年出道，出名嘅作品有《在晴朗的一天收檔》同《酒佬日記》。
維特波

維特波（粵音：wai4 dak6 bo1，意大利文：Viterbo）係喺意大利維特波省嘅首府。面積加埋406平方公里，2005年有67,804人喺呢度住緊。
盧文錦

盧文錦（粵拼：lou4 man4 gam2，英文：Mouqua Ⅱ），別名棣榮（dai6 wing4），‎係大清富商。老頭盧觀恆喺廣東省城發迹，辦廣州十三行之一嘅廣利行，做茶葉生意，同美國人簽合同。而盧文錦亦打理生意，成省城富商。外國人叫佢老頭做茂官。盧文錦死後，細路盧文翰接手。
盧文·格芬·戴維斯

盧文·格芬·戴維斯（Roman Griffin Davis，2007年3月5號—）係有英法雙重國籍嘅童星男演員。
盧文出身電影世家，爺爺同爸爸都係電影攝影指導，媽媽就係編劇。
佢爸爸拍過好多套戲，包括《廣告牌殺人事件》、《奇異博士》、《Marvel隊長》、《銀河守護隊》等，媽媽就參與過《星球大戰前傳：魅影危機》。
盧文翰

盧文翰（粵拼：lou4 man4 hon6；英文：Mouqua Ⅲ），別名繼光（gai3 gwong1），商名茂官（mau6 gun1），祖籍廣東新會石頭鄉蓬萊里，係清朝商人盧觀恆個仔，亦係廣州十三行廣利行嘅第五任行主。同怡和行伍崇曜一齊做十三行總商。
聖伯多祿大殿

聖伯多祿大殿:4（意大利文：Basilica Papale di San Pietro in Vaticano），基督教譯做聖彼得大教堂，係梵蒂岡嘅一座大教堂，起響1506年到1626年，係世界最大嘅教堂，亦都係天主教教宗嘅宗座所在地。
根據天主教教義，聖伯多祿大教堂係聖伯多祿（聖彼得）長眠嘅地方。
聖人

聖人（Saint）係畀大眾認為有特別美德同神聖嘅人，喺儒教、基督宗教同好多宗教都有，當中比較常用嘅係基督教聖人。
聖伯多祿

聖伯多祿（意大利文：San Pietro），又譯聖彼得（英文：Saint Peter）或者聖伯鐸，唐朝景教譯岑穩僧伽法王，係基督宗教嘅聖人，耶穌嘅十二門徒其中一位，亦係羅馬天主教教會頭一位教宗。
聖伯多祿中學

聖伯多祿中學（St. Peter's Secondary School）係香港南區一間中學，喺香港仔香港仔水塘道21號，1965年創校。
聖伊琪

聖伊琪（St. Hyginus，—140年1月11號）係羅馬天主教第9任教宗，136年到140年在位。
臺南機場

臺南機場（粵拼：toi4 naam4 gei1 coeng4）係臺灣臺南嘅一個機場，1936年啟用。
臺南站

臺南站，又嗌臺南火車站，係臺灣鐵路管理局縱貫綫嘅鐵路站，1936年3月15號開始營運，喺臺南東區北門路二段4號。
佢亦係臺南都會區同溪南地區最緊要嘅交通轉運樞紐之一同臺灣最西邊嘅鐵路車站，總運量長期喺臺鐵冚唪唥火車站以嚟，都排第五。附近有多家國道客運業者設站，大多數大臺南巴士路線都經過呢度。

站體特色
臺南車站售票大廳
戰後由臺鐵經營嘅飯店客房一景
而家嘅臺南站係第二代車站，建築風格採盛行喺1920年代嘅折衷主義，喺1936年3月15號落成並使用至今，係文化部所轄嘅國定古蹟。
特色係門廊嘅三個圓拱門，屋簷有浮雕裝飾，平頂正面上方有小山形壁。建築正立開七扇圓拱長窗，中間三扇由四根壁柱作框，中央長窗上方嵌有圓鐘（而家俾電子鐘遮住）。站體外觀講求實用簡樸，外牆上部牆身為磁磚，厚重嘅腰牆就係人造石。室內地板候車室同大廳多為大理石、牆面就以油漆為主。竣工後幾經維修，好多材料都換咗，而室外則已全面油漆。
1998年由臺灣省政府公告為省定古蹟，範圍包含車站本體、站務室、北側站前廣場嘅原派出所同埋第一月臺，精省後則改為國定古蹟。

鐵路飯店
内文：臺南鐵路飯店
日治時期為解決乘車外宿嘅唔便，臺南車站落成時二樓設有洋式旅館，係當時臺灣唯一設有旅館嘅車站。鐵路飯店提供乘客住宿、休息、盥洗同寄放行李等服務，並設有公共電話室、餐廳、酒吧、更衣室等設施，餐廳內都有冷藏食物嘅設備，除此之外，重設有貴賓室同接待室專門服務貴賓。。
二戰後，臺南鐵道飯店一分為二，由鐵路餐廳同鐵路飯店分別經營，但不敵時代潮流，1965年旅館部結業，1986年鐵路餐廳都被裁撤，一直荒廢到而家，但重見得到嗰時室內空間嘅華麗。二樓空間而家整修緊，重未對外開放。

營運狀況
而家係一等站，各級列車都停靠。
本站驗票閘門可以用悠遊卡、一卡通同icash 2.0、HappyCash畀錢。
行經本站嘅區間車，主要行駛喺后里－潮州區間。
區間車：皆停靠，起點班次：3111、3116；終點班次：3291、3292、3294、3297。
自強號：皆停靠，起點班次：301次；終點班次：324。
自強號、莒光號、普悠瑪號北上可直達臺北、基隆，南下可直達屏東、潮州。部份跨線列車經南迴線、北迴線，可到達宜蘭、花蓮、臺東。
本站係沙崙線始發站之一，而沙崙線嘅南下始發站而家有嘉義、臺南、永康、善化，終點站都係沙崙，可以喺沙崙站轉高速鐵路。
臺南縣

臺南縣係中華民國台灣省舊時一縣，由2010年12月25號開始併咗入臺南市。原縣城喺新營市（而家新營區），最後一任縣長係蘇煥智。
臺南都會區

，又叫做大臺南地區、臺南大都會區、大臺南都會區，係臺灣第五大都會區，排喺臺北都會區、桃園中壢都會區、臺中彰化都會區、高雄都會區（由北至南數）後邊，核心都市係臺南市。區域涵蓋臺南市、高雄市部分地方，都會人口大概136萬人，係世界上第318大嘅都會區，目前全臺南人口188.6萬人，人口同範圍依照唔同嘅資料有唔同嘅數據同定義。
依據主計處喺2010年5月18號發布嘅新聞稿，上述定義範圍連同全臺灣各種統計地區嘅分類定義，喺當年12月25號停止適用。

範圍
根據中華民國主計處對「都會區」嘅定義，臺南都會區包括下列地區：
臺南市嘅東區、南區、北區、中西區、安平區、安南區、永康區、仁德區、歸仁區、安定區、七股區、關廟區；高雄市嘅湖內區、茄萣區、路竹區。
响第啲定義，除咗上述以外，有時重會加埋以下地區：
新營區、佳里區、善化區、官田區、新市區、阿蓮區、新化區、龍崎區、左鎮區。

人口
臺南市人口分布點狀圖（1點相當於100人）
目前大臺南地區人口有188.6萬人，已逼近200萬人口。
（以下人口數係2017年7月資料）
歷史人口年份人口±%19601,124,805—    19661,300,826+15.6%19701,409,700+8.4%19751,466,643+4.0%19801,546,626+5.5%19851,640,669+6.1%19901,710,234+4.2%19951,788,612+4.6%20001,842,337+3.0%20051,866,727+1.3%20101,873,794+0.4%20151,885,541+0.6%20161,886,000+0.0%來源: 〈縣市人口按性別及五齡組〉。內政部戶政司。〈內政部統計月報-縣市現住人口〉。內政部。原著喺2014-10-26歸檔。

政區
而今臺南市總共37區，區下轄752里、14,687鄰。由於現有行政區數目偏多，市政府已着手整併計畫。
2010年後嘅臺南市行政區劃
目前人口排名前五名嘅地區（由高至低排）係永康區、安南區、東區、北區、南區。
而每月平均人口消長數前五名嘅地區係永康區、安南區、東區、善化區、仁德區。

交通
連接台86線快速公路同國道一號嘅仁德系統交流道
國道一號（新營、下營系統（接）、麻豆、安定、臺南系統（接）、大洲系統交流道(暫定)、永康、大灣、臺南、仁德系統（接））
 國道三號（白河、柳營、烏山頭、官田系統（接）、善化、新化系統（接）、關廟（往））
 國道八號（台南端、新吉、臺南系統（接）、新市、新化系統（接）、新化端）
快速道路
台61線（西濱快速道路）：八里 - 安南
 台84線（北門玉井線）：北門 - 玉井
 台86線（臺南關廟線）：安平港 - 臺南機場 - 高鐵臺南站 - 台19甲線
北外環道快速道路
目前分為三期建設，第一期已經喺2015年2月17號通車，如果全部完工，全長係13.6公里。
公路
台1線：縱貫公路
 台3線：內山公路
 台17線：濱海公路
 台19線：中央公路
 台20線
 台39線：高鐵橋下道路
羅馬諾芝士

羅馬諾芝士（英文：Romano cheese）係種美國原產嘅硬質芝士，用牛奶或者羊奶整都得，有時會用喺意式麵度取代巴馬臣芝士。
羅馬治世

羅馬治世（Pax Romana）係指羅馬帝國比較和平嘅時期，通常指由奧古斯都前27年開國去到180年奧理略駕崩之間嘅時期，約莫有二百年。
羅馬省

羅馬省（意大利文：Provincia di Roma）係意大利拉素一個省，首府羅馬。
羅馬法

羅馬法（拉丁文：Ius Romanum；英文：Roman Law），狹義上係指羅馬共和國同羅馬帝國所製訂製嘅法律規範嘅總稱。羅馬法系統嘅推廣，係從東羅馬帝國時期開始，喺東羅馬帝國皇帝查士丁尼一世時期達到鼎盛。由於之後西羅馬帝國滅亡，而東羅馬帝國又自我封閉，加上歐洲大陸進入文化、文明相對黑暗嘅中世紀，羅馬法嘅主體試過失傳超過600年咁耐。但係隨著羅馬法完整文獻嘅出土，同文藝復興思潮嘅興起，羅馬法成為咗歐洲大陸各個勢力爭住研究同推廣嘅對象。

特點
羅馬法嘅起源自著名嘅十二銅表法（公元前449年）。之後，羅馬法取得咗非常大嘅發展，經過兩千幾年嘅演變，成為咗今日好多國家法律嘅基石。
羅馬生菜

羅馬生菜，又叫羅文生菜，係種生菜，亦係凱撒沙律用到嘅沙律菜。
羅馬水道

羅馬水道係由古羅馬人喺羅馬共和國至羅馬帝國時期起嘅水道，將淡水帶入國內多個城鎮。佢哋供應淡水畀浴場、廁所、噴泉同居所，重有礦場、磨坊、農場同埋花園。
羅馬王國

羅馬王國係古羅馬嘅初頭時期，由前753年到前509年，行君主制，元首係國王，但唔一定世襲，而係由元老院同人民大會（英文：Roman assemblies）去決定人選。
羅馬皇帝一覽

以下係羅馬皇帝一覽，由前27年奧古斯都開創羅馬帝國，去到476年西羅馬帝國末代皇帝羅慕路斯奧古斯都被廢黜。
羅馬短劍

羅馬短劍（拉丁文：Gladius），又叫古羅馬軍用短劍，係一種喺前3世紀到3世紀，古羅馬步兵用嘅劍。喺拉丁文入面，gladius係劍嘅通稱，只要係劍，都可以叫gladius。
最早嘅羅馬短劍同古希臘人用嘅希臘短劍（英文：Xiphos）差唔多。不過自前3世紀羅馬軍隊採用咗一種，以喺布匿戰爭期間，喺古西班牙（英文：Hispania）忠於迦太基嘅蓋爾特伊比利亞人（英文：Celtiberians）用嘅劍，改造而成嘅武器，叫做古西班牙型劍（拉丁文：gladius hispaniensis）。久而久之，羅馬人根據羅馬軍隊打仗嘅方式，改造呢種武器，整出咗好多變體。公元前 20 年，緬恩斯羅馬短劍（以喺德國發現嘅羅馬劍命名）取代咗古西班牙型劍，之後龐貝羅馬短劍又取代咗前者。喺3世紀，羅馬重步兵唔再用羅馬短劍，轉用羅馬長劍（英文：Spatha），而羅馬短劍就留俾輕步兵用。
羅馬神話

羅馬神話（粵拼：lo4 maa5 san4 waa2）係指古羅馬種種神話，主要由希臘神話改編，所以好多羅馬嘅神都對應到希臘嘅神。
華南豹

華南豹（學名：Panthera pardus delacouri），又叫印度支那豹，係豹嘅一個亞種，分布中南半島同埋華南一帶。
華南農業大學

華南農業大學喺1909年創建，前身係廣東省農事試驗場暨附設農業講習所。學校而家有23個學院（部），94個本科專業，係廣東省擁有本科專業第二多嘅學校（第一係中山大學）。

院系設置
華南農業大學而家有28個學院（部）。
農學院（College of Agriculture）
植物育種系、作物科學技術系、生態學系、草業科學系。
資源環境學院（College of Resources and Environment）
環境科學與工程系、昆蟲學系、農藥學系、土壤學系、植物營養系、植物病理系、製藥工程系。
經濟管理學院（College of Economics & Management）
農業與資源經濟系、會計系、金融系、經濟貿易系、工商管理系、物流與市場行銷系。
園藝學院（College of Horticulture）
果樹學系、蔬菜學系、花卉與景觀系、茶業科學系、採後科學與技術系、設施農業科學與工程系。
工程學院（College of Engineering）
農業工程系、自動化系、車輛工程系、機械工程系等。
生命科學學院（College of Life Science）
植物科學系、生物化學與分子生物學系。
獸醫學院（College of Vetervinary Medicine）
基礎獸醫學系、預防獸醫學系、臨床獸醫系。
動物科學學院（College of Animal Science）
動物營養與飼料科學系、動物生產與管理系、動物遺傳育種與繁殖系、水產養殖系、蠶絲科學系。
食品學院（College of Food Science）
食品科學系、食品工程系、包裝工程系、生物工程系。
林學與風景園林學院（College of Forestry and Landscape Architecture）
林學系、風景園林與城市規劃系、木材科學與工程系、森林資源與旅遊管理系。
人文與法學學院（School of Humanities and Law）
法律系、中文系、歷史系、哲學系。
材料與能源學院（College of Materials and Energy）
應用化學系、材料化學系、材料科學與技術系、能源系等。
電子工程學院（College of Electronic Engineering）
通訊工程系、電子訊息工程系、電子科技與技術系、應用物理系等。
人工智能學院（College of Artificial Intelligence）
2019年11月6日於電子工程學院成立，尚未開始招生。
數學與訊息學院、軟件學院（College of Mathematics and Informatics）
電腦科學系、網路工程系、地理資訊系、測繪與遙感系。
藝術學院（College of Arts）
服裝藝術設計系、環境藝術設計系、視覺傳達設計系、工業設計系、動畫系、美術系、音樂系、傳媒系。
外國語學院（College of Foreign Studies）
英語系、大學英語部、商務英語系、翻譯系、日語系、外國語言學與應用語言學研究所。
水利與土木工程學院（College of Conservancy and Civil Engineering）
水利水電工程系、土木工程系、建築學系、工程管理系。
公共管理學院（College of Public Management）
社會學系、社會工作系、行政管理系、公共事業管理系、土地資源管理系、勞動與社會保障系。
海洋學院（College of Marine Sciences）
水產養殖系。
創新創業學院（Innovation and Entrepreneurship Incubator of SCAU）
繼續教育學院（College of Continuing Education）
國際教育學院（College of International Education）
研究生院（Graduate School）
馬克思主義學院（College of Marxism）
體育教學研究部（Department of Physical Education）
珠江學院 （獨立學院）（Zhujiang College）
華原朋美

華原朋美（粵拼：waa4 jyun4 pang4 mei5，1974年8月17號—）係日本嘅一個女演員。

拍過嘅作品一覽
呢個表唔完整，歡迎加料。
羅姆文

羅姆文（rromani ćhib），俗稱吉卜賽文或者吉普賽文，係吉卜賽人嘅語言，有最少六十種方言，家下有唔止三百萬人用緊。
羅子喬

羅子喬（Bella Lo，1987年8月17號—），前名羅靖琋（Annabella Lo），係出身澳門嘅香港息影女藝人，2009年喺香港出寫真集而出道做模特兒，喺2010年代拍過幾套電影。
羅姆飛蛾

羅姆飛蛾（粵拼：lo4 mou5 fei1 ngo4；英文：gypsy moth；學名：Lymantria dispar）係裳蛾科下嘅一個飛蛾物種。
羅姆飛蛾出嗮名係一種喺美國東北嘅入侵性物種，佢哋啲毛蟲會食好多種植物嘅葉，進而對嗰頭啲樹林造成好大嘅破壞。事實係羅姆飛蛾嘅為患惡劣到俾國際自然保護聯盟喺廿一世紀初列佢哋做世上頭 100 大入侵性物種之一。
羅孚

羅孚（1921年—2014年5月2號），原名羅承勳，先後係中國同香港編輯兼作家，喺《大公報》、《新晚報》、《文匯報》做事。佢戰後定居香港。佢係中國共產黨員，有份負責香港、澳門、臺灣等地統戰，廣交人物。一九八二年畀中國判間諜罪而軟禁十年，到一九九三年先放返。

屋企
羅孚一九二一年喺桂林出世。二零一四年五月二號凌晨因肺炎離世，享年九十三嵗。
羅孚有個仔羅海星，一九四九年香港出世，以參加黃雀行動而聞名。孻仔羅海雷，寫過《我的父親羅孚》。

大公報
一九四一年，當時中華民國同日本打仗。羅孚喺桂林讀完中學，做《大公報》，戰時輾轉到咗重慶《大公報》。日本戰敗後，到國共內戰。喺一九四八年，羅孚轉到香港《大公報》。自此喺香港做嘢。佢亦去過香港大公報之下嘅《新晚報》做嘢。

新晚報
一九五四年，太極派掌門人吳公儀同白鶴派掌門人陳剋夫，二人喺報紙筆戰，難分勝負。一月十七號，二人簽下生死狀「各安天命」，相約到澳門比武。就喺呢日，《新晚報》新聞大字標題「兩拳師四點鐘交鋒香港客五千人觀戰」。羅孚有兩位同事，都好武俠小說同圍棋，呢兩位查良鏞同陳文統。羅孚見大戰哄動，勸陳文統寫武俠小説。比武第二日，《新晚報》就預告刊登武俠小説，吸引同好武讀者。第三日，陳文統《龍虎鬥京華》開始連載。後尾，羅孚又請查良鏞參戰，於是，又有《書劍恩仇錄》。兩人後尾都名聞於世，查良鏞就係金庸，陳文統就係梁羽生。
佢初頭係做編輯，後尾做到總編輯。

其他工作
羅孚編輯過香港《大公報》、《文匯報》嘅《文藝》週刊。

作家
羅孚有筆名絲韋、辛文芷、吳令湄、文絲等。喺中國筆名有柳蘇，喺《讀書》雜誌，寫過香港作家介紹。

作品
羅孚有作品《南斗文星高—香港作家剪影》、《燕山詩話》、《西窗小品》等，亦編過《聶紺弩詩全編》、《香港的人和事》等。
羅威爾

羅威爾（英文：Lowell），係美國麻省第四大城，住咗11萬人。
羅娜

羅娜（737年—778年8月15號）係法蘭西史詩《加洛林故事群》嘅主要登場人物。
羅子溢

羅子溢（英文：Law Tsz Yat，1984年8月28號—），原名羅仲謙，係香港男藝人，家陣星皓娛樂旗下藝人，無綫電視部頭合約男藝人。
2020年10月改名做羅子溢。

感情生活
羅子溢同楊茜堯喺2016年結婚。2020年4月22號，佢宣佈個女出世。
菓洲

菓洲（Kwo Chau、Kwo Chow、Wochow），又寫果洲同九針（Ninepin），或寫加字尾菓洲羣島（Gwo Chau Islands）、九針羣島（Ninepin Islands；Ninepin Group）等，係香港一羣島，零星散於香港東南海上。橫過海面，西向到佛堂洲，北行到火石洲，西北到清水灣。船由蒲台東北行過菓洲，就向入大鵬灣，或過專洲、沱濘，係香港、廣東海道。行政上，菓洲歸入西貢區。
中間嘅就係果洲群島，右邊係青洲
菓洲有分三組，東菓洲（East Ninepin）、南菓洲（South Ninepin）同北菓洲（North Ninepin）。東一組離南北兩組稍遠。東菓洲有三島，薯茛洲、短洲仔同龍船排。南菓洲有多啲島，主要有大洲、大洲尾、山嶺角，亦有唔少無名島。北菓洲係細洲、細洲尾、殻仔排。
菓洲嘅六角柱石。圖爲北菓洲。
菓洲曾經係糧船灣超級火山一部分，不過巨頂早已消散，蝕到海面之下。菓洲面對南海大風大浪，長年風浪侵蝕，生出奇岩異洞，因遊人所喜愛。不過若非好天浪靜，係船艇難以登岸。

文
唐字菓洲，來自菓盤洲，皆因佢遠睇似浮喺東海嘅菓盤。《粵大記》圖中亦有說爲銀瓶菓。早期電腦缺菓字，亦打成果洲。
九樽保齡
英文ninepin，係指洲仔布局，有如九樽保齡球。因師爺不明，就翻成九針，按理係九樽先啱。
菓醣

菓醣（fructose），又寫菓糖、果醣、果糖，係醣一種，係單醣。菓醣見於種種生菓，因而爲名。菓醣與葡萄醣化合，變成蔗醣，係雙醣一種。
菓月7號

菓月7號（法文：7 Fructidor），亦叫冬麥日（法文：Sucrion），係法國共和曆入面每年嘅第337日，離年尾重有28日（閏年29日）。
菓月8號

菓月8號（法文：8 Fructidor），亦叫夾竹桃日（法文：Apocyn），係法國共和曆入面每年嘅第338日，離年尾重有27日（閏年28日）。